CELEX: 62009TA0286(01)
Language: sl
Date: 2022-01-26 00:00:00
Title: Zadeva T-286/09 RENV: Sodba Splošnega sodišča z dne 26. januarja 2022 – Intel Corporation/Komisija (Konkurenca – Zloraba prevladujočega položaja – Trg mikroprocesorjev – Odločba o ugotovitvi kršitve člena 102 PDEU in člena 54 Sporazuma EGP – Rabati za zvestobo – „Neprikrite“ omejitve – Opredelitev za zlorabo – Analiza enako učinkovitega konkurenta – Celovita strategija – Enotna in trajajoča kršitev)

21.3.2022   
            
            
               SL
            
            
               Uradni list Evropske unije
            
            
               C 128/13
            
         
      Sodba Splošnega sodišča z dne 26. januarja 2022 – Intel Corporation/Komisija
      (Zadeva T-286/09 RENV) (1)
      
      (Konkurenca - Zloraba prevladujočega položaja - Trg mikroprocesorjev - Odločba o ugotovitvi kršitve člena 102 PDEU in člena 54 Sporazuma EGP - Rabati za zvestobo - „Neprikrite“ omejitve - Opredelitev za zlorabo - Analiza enako učinkovitega konkurenta - Celovita strategija - Enotna in trajajoča kršitev)
      (2022/C 128/17)
      Jezik postopka: angleščina
      
         Stranke
      
      
         Tožeča stranka: Intel Corporation, Inc. (Wilmington, Delaware, Združene države) (zastopniki: A. Parr, solicitor, D. Beard, QC, in J. Williams, barrister)
      
         Tožena stranka: Evropska komisija (zastopniki: T. Christoforou, V. Di Bucci, N. Khan in M. Kellerbauer, agenti)
      
         Intervenientka v podporo tožeče stranke: Association for Competitive Technology, Inc. (Washington, DC, Združene države) (zastopnika: J.-F. Bellis in K. Van Hove, odvetnika)
      
         Intervenientka v podporo tožene stranke: Union fédérale des consommateurs – Que choisir (UFC – Que choisir) (Pariz, Francija) (zastopnica: E. Nasry, odvetnica)
      
         Predmet
      
      Predlog na podlagi člena 263 PDEU za, primarno, razglasitev ničnosti Odločbe Komisije C(2009) 3726 final z dne 13. maja 2009 v zvezi s postopkom na podlagi člena [102 PDEU] in člena 54 Sporazuma EGP (zadeva COMP/C-3/37.990 – Intel), oziroma, podredno, odpravo ali zmanjšanje globe, ki je bila naložena tožeči stranki.
      
         Izrek
      
      
                  1.
               
               
                  Člen 1, od (a) do (e), in člen 2 Odločbe Komisije C(2009) 3726 final z dne 13. maja 2009 v zvezi s postopkom na podlagi člena [102 PDEU] in člena 54 Sporazuma EGP (zadeva COMP/C-3/37.990 – Intel) se razglasita za nična.
               
            
                  2.
               
               
                  Člen 3 Odločbe C(2009) 3726 final se razglasi za ničen zgolj v delu, v katerem se nanaša na člen 1, od (a) do (e), te odločbe.
               
            
                  3.
               
               
                  V preostalem se tožba zavrne.
               
            
                  4.
               
               
                  Evropska komisija nosi svoje stroške v zvezi s postopkoma pred Splošnim sodiščem v zadevah T-286/09 in T-286/09 RENV ter v zvezi s postopkom s pritožbo pred Sodiščem v zadevi C-413/14 P ter plača dve tretjini stroškov, ki sta jih družba Intel Corporation, Inc. in združenje Association for Competitive Technology, Inc priglasila v teh postopkih, družba Intel Corporation in združenje Association for Competitive Technology pa nosita vsak tretjino svojih stroškov.
               
            
                  5.
               
               
                  Union fédérale des consommateurs – Que choisir (UFC – Que choisir) nosi svoje stroške v zvezi s postopkoma pred Splošnim sodiščem v zadevah T-286/09 in T-286/09 RENV ter v postopku s pritožbo pred Sodiščem v zadevi C-413/14 P.
               
            
         (1)  UL C 220, 12.9.2009.